b'\n_START_ARTICLE_\nVega (zvezda)\n_START_PARAGRAPH_\nVega (\xce\xb1 Lyr, \xce\xb1 Lyrae, Alfa Lire) je najsvetlej\xc5\xa1a zvezda v ozvezdju Lire (latinsko Lyrae), 5. najsvetlej\xc5\xa1a zvezda na no\xc4\x8dnem nebu in 2. najsvetlej\xc5\xa1a na severni nebesni polobli, za Arkturjem. Je zelo blizu Oson\xc4\x8dju (25 svetlobnih let), in, skupaj z Arkturjem in Sirijem, ena najbolj svetlih zvezd v Son\xc4\x8devi soseski.\n_START_SECTION_\nIme\n_START_PARAGRAPH_\nIme Wega (pozneje Vega) prihaja iz pribli\xc5\xbene transkripcije arabske besede w\xc4\x81qi\xe2\x80\x98, ki pomeni\xc2\xa0\xc2\xbbpadati\xc2\xab\xc2\xa0ali\xc2\xa0\xc2\xbbpristati\xc2\xab, preko fraze an-nasr al-w\xc4\x81qi\xe2\x80\x98,\xc2\xa0\xc2\xbbpadajo\xc4\x8di orel\xc2\xab. Ime nima nobene povezave s slovenskim znanstvenikom Jurijem Vego.'